b'\n_START_ARTICLE_\nEgon Muri\xc4\x8d\n_START_SECTION_\nHokejska kariera\n_START_PARAGRAPH_\nEgon je za\xc4\x8del hokej na ledu igrati s \xc5\xa1estimi leti v hokejskem klubu Bled. Pri sedemnajstih letih je prvi\xc4\x8d zaigral v \xc4\x8dlanskem mo\xc5\xa1tvu tega kluba, v sezoni 2001/02 pa je bil najbolj\xc5\xa1i strelec slovenske mladinske lige. S trinajstimi leti je prvi\xc4\x8d zaigral za slovensko reprezentanco. Takrat je nastopil v mladinski reprezentanci do 14 let. Pri \xc5\xa1estnajstih letih je nastopil za reprezentanco do 18 let, s katero se je udele\xc5\xbeil svetovnega prvenstva U18 skupine C. V slovenski hokejski reprezentanci do 20 let je nastopil na dveh svetovnih prvenstvih U20 skupine C in svetovnem prvenstvu U20 skupine B. Leta 2001 je s to reprezentanco v Litvi osvojil prvo mesto v skupini C. S tem se je mlada reprezentanca uvrstila v skupino B, v kateri so se naslednje leto v Avstriji uspe\xc5\xa1no obdr\xc5\xbeali. Leta 2003 je Egon Muri\xc4\x8d prvi\xc4\x8d zaigral tudi za \xc4\x8dlansko reprezentanco. V tej je do sedaj (december 2007) odigral 17 tekem in dosegel 5 to\xc4\x8dk._NEWLINE_V sezoni 2002/03 je iz KHL Medve\xc5\xa1\xc4\x8dak prestopil v \xc4\x8dlansko ekipo hokejskega kluba HDD ZM Olimpija, kjer je igral do upokojitve po sezoni 2009/10.'